Kamraty
Na hoku Stanik trzymol halba
Zaroz po felezunku pic mu ganba
Z gorolami niy roz pedziol pic niy byda
Na zagrycha flaps mu lola rubo Brygida.
Przi fajrancie kej Ginter szolom wyjechol
Stanik na wiyrchu z flochom czekol
Kej ucichly przeklynstwa larmo lamynty
Wyciagli halba i chlyb z hajerki wymiynty.
W badychalsie sztygar drugo zmiana zafelezowali
A te dwa stare kamraty dalyj piyli i rozprawiali
Takiego smaka mieli ze sie wcale niy umyli
Calo flacha juz obalili i durs o flekach fandzolili.
Ciymno na placu sie fest zrobiylo
Te ochlaptusy cugu teroz dostali
Badymaister hanys z flachom przyszol
Ginter z Stanikiem potym na ławce spali.
Z trzeciyj zmiany bergmony sie dziwali
Kej te dwa kamraty corne lozarte wyglondali
Colkiym rano oba wstali pyski yno umyli
Wiedzieli ze z babami larmo bydom w doma mjeli.
Autor : Stanisław Skiba
szl_Latn pol_Latn szl_Latn szl_Latn kmb_Latn szl_Latn szl_Latn szl_Latn szl_Latn szl_Latn szl_Latn szl_Latn bem_Latn szl_Latn szl_Latn pol_Latn pol_Latn szl_Latn szl_Latn szl_Latn szl_Latn szl_Latn